recursal/SuperWikiNEXT-32B huggingface dataset:
Memorŝtono por la mortintoj de la urbo Essen
La **Malnova Tombejo Segeroth** estas eksfunkciigita, urba tombejo en la nuna Norda Kvartalo de Essen, kiu etendiĝas ankaŭ trans la iama laboristokvartalo Segeroth. En la nordoriento de la tombejo allimiĝas la plej granda juda tombejo de Essen.

Historio
--------

En 1863 malfermiĝis la Tombejo Segeroth kiel Suda Tombejo de Altenessen. En la 1980-aj jaroj ĝi estis eksfunkciigata kaj pli malfrue aliformata al Parko Segeroth.

La komercisto Johann Heinrich Spindelmann mortinta en 1927 tie ĉi ricevis sian honortombon de la urbo Essen, ĉar li postlasis sian tutan propraĵon akiritan per brutokomerco al la urbo, por ke tiu ĉi instalu fondaĵon je lia nomo por la subteno de orfoj. La urbo responde sin devigis al la plua prizorgado de lia tombo.

### Tomboj por mortintoj en milito kaj minejaj akcidentoj

Sur la tombejo Segeroth estas entombigitaj 18 viktimoj de la Unua Mondmilito. Krom tio tie kuŝas naŭ ministoj, kiuj mortis dum mingaseksplodo. Ankaŭ ĉi tie kuŝas 23 ministoj, kiu perdis siajn vivojn per karbopolvo-eksplodo la 31-an de majo 1922 en Minejo Amalie. La respektivaj memorŝtonoj ankoraŭ konserviĝis:

* Memorŝtono por la viktimoj de la Unua MondmilitoMemorŝtono por la viktimoj de la Unua Mondmilito
* Memorŝtono por la viktimoj de la minakcidento en Minejo Victoria MathiasMemorŝtono por la viktimoj de la minakcidento en Minejo Victoria Mathias
* Memorŝtono por la viktimoj de la minakcidento en Minejo AmalieMemorŝtono por la viktimoj de la minakcidento en Minejo Amalie

### Juda tombejo

Parto de la juda tombejo
En la nordorienta parto ĉe la nuna Assmann-Vojo (pli malfrue Martelmueleja Vojo), malfermiĝis en 1885 la pli poste plej granda juda tombejo de la urbo Essen. Kiel unua ĉi tie estis entombigata aŭtunon de la jaro Simon Hirschland (1807–1885), kiu en 1841 fondis la privatbankon Hirschland en Essen. La familia tombo ekzistas ĝis nun. Lasta entombigo okazis ankoraŭ en 1991. Ekde 1985 la juda tombejo, sur kiu troviĝas 707 tombŝtonoj, estas monumentprotektataj. Ĝi ne estas publike alirebla.

Nuna stato
----------

La tereno, kiun nun laŭ nordsuda direkto tratranĉas la Strato al Bottrop, estis maldensigata dum la jaroj 2005 ĝis 2007 kaj formata simile al parko. Krom tio oni resanigis la lagon grandan proksimume 3.000 kvadratajn metrojn en la orienta tombeja parto. Ĝi nun estas nutrata per pluvakvo el la najbara loĝkvartalo. Tiel ekestis la Parko Segeroth kun dise konserviĝintaj tombmonumentoj. En la sudokcidenta parto troviĝas nun ankaŭ infanludejo.

Referencoj
----------

* Kategorio Malnova Tombejo Segeroth en la Vikimedia Komunejo (Multrimedaj datumoj)


1. ↑   Artikolo en la reta eldono de la gazeto WAZ. Arkivita el la originalo je 2014-04-22. Alirita 2014-04-20.
2. ↑  Surloka memorŝtono
3. ↑   Arkivita kopio. Arkivita el la originalo je 2012-01-22. Alirita 2014-04-20.
4. ↑   Juda tombejo en la monumentolisto de la urbo Essen. Arkivita el la originalo je 2014-04-21. Alirita 2014-04-20.
La **Malnova Pordego Bisagra** (origine en araba *Bab al-Saqra*, tio estas pordo de komarko Sagra, nune La Sagra, nomata ankaŭ 'Pordego de Alfonso la 6-a') estas pordego de la urbo Toledo (Hispanio), konstruita en la 10-a jarcento, en epoko de la tajfo de Toledo. Ĝi estas nomata ankaŭ 'Bisagra Antigua' (Malnova Bisagra) por distingi ĝin el la *Nova Pordego Bisagra* kiu estis konstruita en 1559. La pordo estis ĉefa enirejo al la urbo (ĉar proksimis al la tombejo) kaj datiĝas el la periodo de Al-Andalus. Poste estis renomita *de Alfonso la 6-a*, ĉar legendo asertas, ke sub ties arkoj eniris la kristanaj trupoj la 25-an de majo de 1085, post la konkero fare de kristanoj kontraŭ araboj.

Arkitekture konsistas el diversaj arabstilaj arkoj, kaj plej ornamita ekstera fasado kun ĉefa arko trapasata de stranga lintelo el granito. Ĝi restis laŭ plej originala stato ĉar estis murigita kiam ekfunkciis la *Nova Pordego Bisagra*.

Literaturo
----------

* Clara Delgado Valero, *Regreso a tulaytula: Guía del Toledo islámico: siglos VIII-XI*, eld. Junta de Comunidades de Castilla-La Mancha, 1999, p. 133-4

Eksteraj ligiloj
----------------

* Kategorio Malnova Pordego Bisagra en la Vikimedia Komunejo (Multrimedaj datumoj)

* Page at *Museum With No Frontiers* (MWNF)  (Konsultita la 4-a de decembro, 2008)
* Photos on *Oronoz.com* [*rompita ligilo*] (Konsultita la 4-a de decembro, 2008)
* "Arrabal Quarter and Puerta Bisagra" ĉe *Archnet*  Arkivigite je 2009-01-06 per la retarkivo Wayback Machine
* Retejo pri Kastilio-Manĉo Arkivigite je 2016-03-03 per la retarkivo Wayback Machine

39° 51′ 44″ Nordo 4° 01′ 34″ Okcidento﻿ / ﻿39.8622 °N, 4.0262 °U﻿ / 39.8622; -4.0262 (mapo)
Blazono de la regiono Schönhengstgau.
Teritorio enloĝata de germanoj al la jaro 1910 (Hřebečsko/Svitavsko markita per montrileto)
**Hřebečsko** (germane *Schönhengstgau*) estas historia regiono kaj en Bohemio kaj en Moravio, kies ambaŭ partoj estis nek politike nek geografie inter si ligitaj. Ĝi iam estis la plej granda germanlingva lingvoinsulo en Ĉeĥoslovakio.

La plej gravaj urboj de tiu regiono estas Svitavy (germane *Zwittau*), Moravská Třebová (germane: Mährisch Trübau) en Lanškroun (germane *Landskron*). Ĝia eble plej konata loĝanto estis Oskar Schindler.

Geografio
---------

Centro de la regiono estis urboj Svitavy kaj Moravská Třebová, limaj punktoj Lanškroun, Litomyšl kaj Zábřeh.

Gvidlibro en Esperanto
----------------------

**Gvidlibreto tra la distrikto Schönhengst** estis eldonita en 1926 sub aŭspicio de la germana regiona popolkleriga asocio kaj esperantigita de *Erich Koblischke*, instruisto en Landskron; enhavis 16 paĝojn ilustritajn.

Referencoj
----------

1. ↑  revuo *Aŭstria Esperantisto* n.24 (aŭg-sep 1926, paĝo 102) - rete legeble

Rilataj artikoloj
-----------------

* Lingva insulo Brodek

* Kategorio Hřebečsko en la Vikimedia Komunejo (Multrimedaj datumoj)
Bronza statuo de Manolo Caracol en la Promenejo de Herkulo de Sevilo, farita en 1990 de Sebastián Santos Calero.
**Manolo Caracol** (manĉjo heliko) estis la arta nomo de **Manuel Ortega Juárez**, kantisto (*cantaó*) de flamenko, naskiĝinta la 9-a de julio de 1909 en Sevilo kaj mortinta en Madrido la 24-a de februaro de 1973 en trafikakcidento en Aravako, sur la Korunja Ŝoseo. Estis la onklo de la kantisto Manzanita, mortinta en 2004.

Li devenis el historia flamenka familio, nome estis tataranieto de "El Planeta" (la planedo), unu el unuaj kantistoj de flamenko el kiuj oni konis ion.

Li ekkantis tre juna, kaj en 1922 ricevis premion en la Konkurso de *Cante Jondo* de Granado, organizita inter aliaj de Manuel de Falla kaj Federico García Lorca. Post vivteni sin per kantado en privataj festoj, ekpartoprenis en spektakoj kaj filmoj, kutime formanta artan paron kun Lola Flores. Dum tiu epoko li akiris grandan popularecon. En 1963 li inaŭguris la flamenkejon (*tablao*, respektive elligna scenejo) *Los Canasteros* (la korbistoj), al kiu li dediĉos la reston de sia vivo.

Memortabulo memore al la *tablao* *Los Canasteros*.
Li revoluciigis la flamenkon akompanante siajn kantojn per orkestro aŭ piano.

Eksteraj ligiloj
----------------

* Kategorio Manolo Caracol en la Vikimedia Komunejo (Multrimedaj datumoj)

* Biografio de Manolo Caracol
* Gravaj sevilanoj Arkivigite je 2013-06-23 per la retarkivo Wayback Machine
* *La niña de fuego* Filmeto en youtube de Manolo Caracol kun Lola Flores kiel dancistino.


|  |  |
| --- | --- |
| Bibliotekoj | * PeEnEo: 481018
* GND: 136805329
* LCCN: n79124904
* VIAF: 22338513
* ISNI: 0000 0000 5923 374X
* SUDOC: 203582721
* BNF: 14001868s
* MBA: e0298564-5dd0-4a84-b11e-30cd9a4b4b04 948614a8-8f92-4fc1-be39-624ed0bf65b2, e0298564-5dd0-4a84-b11e-30cd9a4b4b04
* BNE: XX1090245
 |
**Malo Srediŝte,** serbe **Мало Средиште,** slave **Malo Središte,** rumane **Srediştea Mică,** germane *"Klein-Sredischte,"* hungare **Kisszered** [kiŝsered] estas malgranda vilaĝo en Serbio en aŭtonomio Vojvodino, en distrikto **Suda** Banato en municipo de Versec. Malo, mică, klein kaj kis signifas: malgranda. Paro de tiu ĉi vilaĝo estas Veliko Srediŝte.

Malo Srediŝte situas en la mapo en la verda municipo
Municipo de Versec

Bazaj informoj
--------------

* 45° 09′ 01″ N 21° 23′ 49″ O﻿ / ﻿45.15028 °N, 21.39694 °O﻿ / 45.15028; 21.39694 (mapo)Koordinatoj: 45° 09′ 01″ N 21° 23′ 49″ O﻿ / ﻿45.15028 °N, 21.39694 °O﻿ / 45.15028; 21.39694 (mapo)
* Areo: 4  km²
* Alto super marnivelo: 254 m
* Loĝantaro: 120
* Poŝtkodo:
* Telefonprefikso: +381 13
* Aŭtokodo: VŠ

Situo
-----

Malo Srediŝte situas sur deklivoj. Versec troviĝas je 15 km-oj.

Historio
--------

Ĝis Traktato de Trianon Kisszered apartenis al Hungara reĝlando, poste al Reĝlando de serboj, kroatoj kaj slovenoj, depost 1928 al Jugoslavio, ekde 2006 kiel Serbio. En 1941 la germana armeo okupis la vilaĝon ĝis 1944. En 2002 loĝis en Malo Srediŝte 120 homoj, (95 rumanoj (79 %), 15 serboj, 6 hungaroj kaj aliaj). Vilaĝservoj estas lernejo por 4 lernojaroj kaj vendejo.

Vidindaĵoj
----------

Vidu ankaŭ
----------

* Strukturo de Vojvodino

* Kategorio Malo Srediŝte en la Vikimedia Komunejo (Multrimedaj datumoj)
**Marian Ursyn ZDZIECHOWSKI** blazono *Rawicz* (naskiĝis la 30-an de aprilo 1861 en Nowosiółki aŭ Rakaw, proksime al Minsk, mortis la 5-an de oktobro 1938 en Vilno) estis pola historiisto pri ideoj kaj literaturo, filologo, filozofo, literatura kritikisto kaj publicisto, rektoro de Universitato al Stefan Batory en Vilno.

Interesiĝoj
-----------

Aŭtoro de pluraj laboraĵoj pri filozofio de religio kaj slavaj literaturoj. Aparte li interesiĝis pri polaj-rusaj kulturaj rilatoj. Konanto de la rusa filozofia literaturo. Korespondis kun Lev Tolstoj kaj eĉ lin vivitis. Li daŭre kontaktiĝis kun pluraj rusaj intelektuloj, en tio kun Nikolaj Berdjajev, Sergej Bulgakov, Petro Struve, Dmitrij Mereĵkovskij, Nikolaj Trubeckoj. Li okupiĝis i.a. pri problemo de malbono, kiun li konsideris reale ekzistantan kaj neforigeblan elementon de la mondo, en filozofia perspektivo, en tio komunisma en apokalipsa kunteksto. Aliaj kampoj de lia interesiĝo estis fenomeno de modernismo en Katolika Eklezio kaj fontoj de krizo de la eŭropa kulturo. Esplorado de la rusa literaturo libera de naciecaj antaŭkonkvinkoj kaj postulado de frateco de slavoj plurfoje endanĝerigis lin pri riproĉoj. Ekde Oktobra Revolucio viziis pri alproksimiĝanta granda civilizacia tragedio, kaj aparte pri mortiga danĝero por Pollando fare de Sovetunio. Ili estis plejparte neglektataj, kaj liaj avertoj pri minacanta komunismo kaj naciismo estis traktataj kiel simptomoj de manio.

Influoj de lia penso
--------------------

Kreado de Marian Zdziechowski grande influis plurajn polajn kaj eksterlandajn verkistojn. En Krakovo kaj Vilno aŭskultis lin multe da tiutempaj kaj venontaj intelektuloj. En Vilno liaj studentoj i.a. estis Paweł Jasienica kaj Czesław Miłosz. Zdziechowski estas laŭ Magdalena Grochowska "ŝlosilo" por kompreni kreemon de Miłosz. Al Zdziechowski referencis ankaŭ Adam Michnik en sia libro "Kościół, lewica, dialog" (Eklezio, maldekstrularo, dialogo).

Li iĝis honora membro de Hungara Scienca Akademio en 1928.

Eksteraj ligiloj
----------------

* Kategorio Marian Zdziechowski en la Vikimedia Komunejo (Multrimedaj datumoj)

* Henryk Paprocki, *Percepto de rusa religia penso en Pollando* Arkivigite je 2016-03-04 per la retarkivo Wayback Machine


|  |  |
| --- | --- |
| Bibliotekoj | * PeEnEo: 416176
* GND: 119345056
* LCCN: n84107554
* VIAF: 22151522
* ISNI: 0000 0000 8100 6084
* SUDOC: 067035361
* BNF: 11993572p
* NKC: mzk2003205146
* ICCU: IEIV023408
 |
**Leslie Claire Margaret CARON** (en franclingva prononco: [lɛsli kaʁɔ̃]; 1a de Julio 1931) estas franca kaj usona aktorino kaj dancistino. Ŝi ricevis la premiojn Ora Globo, du *BAFTA Awards* kaj la *Primetime Emmy Award*, krom du nomumoj por Oskar-premioj. Ŝi estas unu el la lastaj survivantaj steluloj el la Ora Epoko de la kinarto de Holivudo.

Leslie Caron en 1953.
Caron ekkarieris kiel dancistino. Ŝi faris sian filmodebuton en la muzikalo *An American in Paris* (1951), sekvite de roloj en *The Man with a Cloak* (1951), *Glory Alley* (1952) kaj *The Story of Three Loves* (1953), antaŭ sia rolo de orfano en *Lili* (ankaŭ de 1953), kiu havgis al ŝi la premion BAFTA al la Plej Bonkvalita Eksterlanda Aktorino kaj nomumojn por Oskar-premio kaj premion Ora Globo.

Kiel ĉefa rolulino, Caron stelulis en filmoj kiel *The Glass Slipper* (1955), *Daddy Long Legs* (1955), *Gigi* (1958), *Fanny* (1961), el kiuj ambaŭ havigis al ŝi siajn nomumojn el la Ora Globo, *Guns of Darkness* (1962), *The L-Shaped Room* (1962), *Father Goose* (1964) kaj *A Very Special Favor* (1965). Pro sia rolo kiel fraula gravedulino en *The L-Shaped Room*, Caron, krom ricevi duan nomumon al Oskar-premio, atingis la Oran Globon al la Plej Bonkvalita Aktorino en Drama Filmo kaj duan `premion BAFTA.

Aliaj roloj de Caron estas *Is Paris Burning?* (1966), *The Man Who Loved Women* (1977), *Valentino* (1977), *Damage* (*Fatale*, 1992), *Funny Bones* (1995), *Chocolat* (2000) kaj *Le Divorce* (2003). En 2007, ŝi ricevis la premion *Primetime Emmy* al Elstara Gastaktorino en Dramaserio pro la ludado de kidnapitino en *Law & Order: Special Victims Unit*. 

Totale ŝi aperis en 44 filmoj el 1951 ĝis 2020 kaj en 23 televidserioj el 1959 ĝis 2018. Krome ŝi partoprenis en 22 teatraĵoj el 1955 ĝis 2014. Ŝi ricevis multajn honorojn, inter kiuj la Honora legio.

Verkoj
------

* Caron, Leslie: *Vengeance*. Doubleday, 1982. ISBN 978-0-3851-7896-9
* Caron, Leslie: *Thank Heaven: A Memoir*. Viking Adult, 2009. ISBN 978-0-6700-2134-5

Vidu ankaŭ
----------

* Seksosimbolo

Eksteraj ligiloj
----------------

* Leslie Caron en la Vikimedia Komunejo (Multrimedaj datumoj)
* Kategorio Leslie Caron en la Vikimedia Komunejo (Multrimedaj datumoj)

* Leslie Caron ĉe Interreta filma datumbazo (angle)


|  |  |
| --- | --- |
| Bibliotekoj | * PeEnEo: 812286
* GND: 132926008
* LCCN: n81139205
* VIAF: 19675478
* ISNI: 0000 0001 1439 1151
* SUDOC: 026768038
* BNF: 11895253w
* MBA: 87d1cab5-70f4-412b-814b-033a55b3d8d9
* BIBSYS: 90897423
* NKC: pna2009505203
* BNE: XX1058078
 |
|  |  |
| --- | --- |
|  | Por aliaj signifoj, bv. rigardi la apartigilan paĝon: Malto (apartigilo) |

Satelita vido de Malto (dekstre), Comino kaj Gozo
**Malto** estas insulo en Mediteraneo. Ĝi apartenas al la respubliko Malto, al kiu ĝi donis la nomon.

Malto havas areon de 246 km²; ĝia bordo longas 136 km. La plej granda distanco sur la insulo estas 27 km. Ĝia plej alta loko estas je 253 metroj super marnivelo.

La distanco al la plej proksima loko de Sicilio estas ĉirkaŭ 100 km; Tunizio en Afriko distancas ĉirkaŭ 290 km. Insuloj Comino kaj Gozo estas nord-okcidente de Malto en distanco de du resp. ses kilometroj.

Malto havas 357.000 loĝantojn, tio estas 90 % de la loĝantoj de la respubliko. La plej grava urbo estas la ĉefurbo Valletta; aliaj urboj estas *Rabat*, *Birżebbuġa* (Birzebbugia) kaj *Marsaxlokk* (Marsascala).

La Blua Groto estas natura aro de ses kavernoj, nomataj laŭ la nomo de la plej granda. La sistemo situas sur klifoj sur la suda marbordo de la insulo Malto.

* Kategorio Malto (insulo) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 122707
 |
***Paparazzi*** estas franca komedia filmo de 1998 reĝisorita de Alain Berbérian.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Franck estas gardisto en aŭtogardejo sed iam li lasas sian laborlokon por spekti futbalmatĉon. Tie, Michel, paparaco, venis fari fotojn de gravuloj el la sidlokaro. Sur la plej bona foto, elektita por klaĉogazeto, Franck videblas evidente. Tial lia estro rekonas kaj maldungas lin pro forlaso de la laborloko senpermese. Franck tiam sopiras por trovi tiun misteran «D.R.» (*droits réservés* (rezervitaj rajtoj, sennoma aŭtoro, kiu subskribis la menciitan foton ĉar li okazigis lian perdon de laborpostenon. Tiel li ekkonas Michel kiu malkovras al li la malfacilan vivon de paparaco. Franck pretas kunlabori kiel metilernanto kaj entuziasme eniras en tiu nova vivo, dum li konstatas, ke lia iama vivo (edzino kaj filo) vanuas.

Krom la aktoroj de la filmo, en ĝi aperas ankaŭ famuloj kiel si mem, kiel Johnny Hallyday, Patrick Bruel,
Arthur, Claire Chazal, Brigitte Nielsen, Isabelle Adjani, Guillaume Durand, Carla Bruni, Cécile Siméone, Dominique Farrugia, François Hollande kaj Enrico Macias.

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Vincent Lindon : Michel Verdier
* Patrick Timsit : Franck Bordoni
* Catherine Frot : Evelyne Bordoni
* Nathalie Baye : Nicole
* Isabelle Gélinas : Sandra
* Élise Tielrooy : Bénédicte
* Didier Bénureau : Dacharie
* Géraldine Bonnet-Guérin : Julie
* Tim Doughty : M.C. Watson
* Christophe Hémon : Xavier
* Jean-Noël Cridlig-Veneziano : Nicolas

Referencoj
----------

1. ↑  Alain Wodrascka, *Johnny Hallyday - L'idole éternelle*, Groupe Libella, 11a de januaro 2018 (ISBN 978-2-8289-1689-3)

  

* *En tiu ĉi artikolo estas uzita traduko de teksto el la artikolo Paparazzi (film français, 1998) en la franca Vikipedio.*


|  |  |
| --- | --- |
| Bibliotekoj | * PeEnEo: 837880
 |
**Mamblas** [MAMblas] estas municipo en la nordokcidento de la provinco Avilo, en la regiono Kastilio-Leono, Hispanio. Ĝi apartenas al komarko *La Moraña* aŭ Komarko de Arévalo kaj al la jurisdikcia teritorio de Arévalo, en la nordo de la provinco. *Mamblas* estas etimologie rilata al *Mametoj* alude al montetoj. Estas similaj loknomoj en Iberio, Sardio kaj Nordafriko.

Mamblas en la provinco Avilo.
Komarkoj de la provinco Avilo; Komarko de Arévalo norde, brune.

Geografio
---------

Ĝia municipa teritorio estas formata de unusola loĝloko, okupas totalan areon de 24,04 km² kaj laŭ la demografia informo de la municipa censo fare de la INE en 2021, ĝi havis 202 loĝantojn. Ĝi perdis 450 loĝantojn el la mezo de la 20-a jarcento pro migrado al urbaj areoj. Ĝi distas 74 km de Avilo, provinca ĉefurbo.

Ĝi limas kun Madrigal de las Altas Torres, Bercial de Zapardiel, Rasueros, Cabezas del Pozo, Flores de Ávila, Cisla kaj Cabezas del Pozo.

Historio
--------

En Mezepoko okazis reloĝado. La areo apartenis al la Regno Kastilio. Plej frua mencio estas de fino de la 12-a jarcento.

Tradiciaj enspezofontoj estis agrikulturo (cerealoj) kaj brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

Vidu ankaŭ
----------

* Municipoj de la provinco Avilo

Notoj
-----


|  |  |
| --- | --- |
| Bibliotekoj | * PeEnEo: 761671
 |
**Kvaruma sistemo** estas pozicia nombrosistemo, kies bazo estas 4. La sistemo havas nur 4 signojn por skribi nombrojn, nome: 0, 1, 2, 3.

La nombro 4 (kun kutima dekuma skribo) estas skribata kiel 10 (legu: unu-nulo). Ĉiu unuo de sekva grado estas 4-oble pli granda ol la antaŭa, t.e. la uniuj de kvaruma sistemo sin prezentas vico de nombroj: 1, 4, 16, 64, 256, …, 4*n*, …

Konvertado el dekuma al kvaruma sistemo
---------------------------------------

Por skribi dekuman nombron al kvaruma sistemo, oni ĝin dividas konsekvence per 4 kaj skribas ricevitajn restojn 0, 1, 2 kaj 3 en ordo de la lasta ĝis la unua. Ekzemplo:

43 = 10 · 4 + 3
10 = 2 · 4 + 2
2 = 0 · 4 + 2
Tiamaniere, la kvaruma skribo de la nombro 43 estas: 223

Kalkulado per kvarumaj nombroj
------------------------------

***Adiciado***:

```
  12321
+   213
---------
  13200

```

***Multiplikado***:
Tabelo de multiplikado estas montrita sube:

| \* | 1 | 2 | 3 | 10 |
| --- | --- | --- | --- | --- |
| **1** | 1 | 2 | 3 | 10 |
| **2** | 2 | 10 | 12 | 20 |
| **3** | 3 | 12 | 21 | 30 |
| **10** | 10 | 20 | 30 | 1000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| v • d • rNombrosistemoj |
| --- |
| Ciferoj | 
* Romaj ciferoj
* Babilonaj ciferoj
* Hindaj ciferoj
* Arabaj ciferoj
* Grekaj ciferoj
* Cirilaj ciferoj
 |
| Poziciaj nombrosistemoj | 
* Unuuma sistemo (bazo 1)
* Duuma sistemo (bazo 2)
* Triuma sistemo (bazo 3)
* Kvaruma sistemo (bazo 4)
* Sesuma sistemo (bazo 6)
* Okuma sistemo (bazo 8)
* Dekuma sistemo (bazo 10)
* Dekduuma sistemo (bazo 12)
* Deksesuma sistemo (bazo 16)
* Dudekuma sistemo (bazo 20)
* Dudekkvaruma sistemo (bazo 24)
* Trideksesuma sistemo (bazo 36)
* Sesdekuma sistemo (bazo 60)
 |
| Aliaj | 
* Ne-norma pozicia numeralo
* Signo-cifera prezento
 |
| * Bazo (nombrosistemo)
* Baza ekonomio
 |

 |

* Kategorio Kvaruma sistemo en la Vikimedia Komunejo (Multrimedaj datumoj)
**Marian Iwańciów** (naskiĝis la 4-an de februaro 1906 en Zoloĉiv, mortis la 14-an de marto 1971 en Zamosc) estis la pola pentristo, grafikisto kaj pedagogo.
Li estis la filo de Filip Iwańciów kaj Stanisława Maria *née* Sieprawska.

Li studis en la belarta fakultato de la Stefan Batory-Universitato en Vilno (1929-1934) kie liaj profesoroj de la pentrado estis Ferdynand Ruszczyc, Tymon Niesiołowski, Ludomir Śleńdziński kaj lia profesoro de grafiko estis Jerzy Hoppen. Li ankaŭ studis en la Nikolao Koperniko-Universitato en Toruno (1949-1950).

La Stefan Batory-Universitato en Vilno prezentis liajn verkojn dum la raport-ekspozicioj en 1933, 1934/1935. En 1939, liaj verkoj estis prezentitaj en la ekspozicio de "Współczesna Polska Grafika Wojskowa" ("Militgrafiko de modernaj polaj artistoj") en Poznań. En 1940 (en Vilno), oni montris liajn verkojn en la ekspozicio de modernaj kaj famaj vilnaj pentristoj kaj grafikistoj. Liaj individuaj ekspozicioj i.a. en Vroclavo (1953), en Lublin (1960, 1963, 1964) kaj en Zamosc (1963, 1964, 1966). Li vojaĝis al Parizo, en Rumanujo kaj Jugoslavio kie li kreis pastelajn kaj akvarelajn bildojn kaj pentraĵojn (la ekspozicioj en 1966).

Komence la dua mondmilito, en 1939, li estis arestita kaj ekzelita al Solovki-insularo en nordokcidenta parto de Rusio. Li revenis al Vilno post du monatoj, kiam la ŝtataj aŭtoritatoj likvidis la malliberejon en Solovki, kiujn ili transformigis al militar-bazo. Li instruis en la mezlernejo de Trakai ĝis julio 1945. La politika situacio en la Litova SSR devigis lin forlasi Trakai. Li venis al Pollando; unue al Malsupra Silezio kaj poste al la urbo de Zamosc (en 1953). En Zamosc (krom lia aktiva partopreno en la arta vivo de regionaj artistoj) li instruis en la loka 'Państwowe Liceum Sztuk Plastycznych' t.e. 'Ŝtata Liceo de Arto' kaj inter 1965-1969, li tenis la postenon de direktoro en la sama lernejo. Li estis la kunfondinto de la arta ensemblo nomata *Grupa Zamojska*. En Zamosc, li organizadis ekspoziciojn de studentaj plastik-verkoj kaj ekspoziciojn por popularigi verkojn de artistoj el diversaj regionoj de la ŝtato.

Marian Iwańciów apartenis al plej elstaraj artistoj de la Zamosc regiono. Li estis senpartia. Li estis ordenita per Pola Ora Merit-Kruco (Złoty Krzyż Zasługi) por lia art-agado.

Bibliografio
------------

* Kazimierz Brakoniecki, Jan Kotłowski, Lech Lechowicz *Wileńskie środowisko artystyczne 1919-1945*, Olsztyn 1989
* Józef Poklewski *Polskie życie artystyczne w międzywojennym Wilnie*, Toruń 1994
* Jerzy Malinowski, Michał Woźniak, Ruta Janoniene *Kształcenie artystyczne w Wilnie i jego tradycje*, Toruń-Wilno 1996

Eksteraj ligiloj
----------------

* Kategorio Marian Iwańciów en la Vikimedia Komunejo (Multrimedaj datumoj)

* La Misiistoj Preĝejo en Vilno, Litovio - lignogravuraĵo; 1933 - Kujawsko-Pomorska Cifereca Librejo
* La kastelo en Trakai, Litovio - lignogravuraĵo; 1935 - Kujawsko-Pomorska Cifereca Librejo
* Marian Iwańciów - La Ŝtata Arkivo en Zamosc


|  |  |
| --- | --- |
| Bibliotekoj | * PeEnEo: 137365
 |
**(162361) 2000 AF6**  estas tre malgranda terrenkonta, venusrenkonta kaj merkurrenkonta atona asteroido rigardita kiel potence danĝera objekto. 

Ĝi estis malkovrita la 4-a de januaro 2000 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas en orbita resonanco 3:4 kun Venuso.

Ĝia discentra orbito krucas tiujn de la Tero kaj de Venuso, kaj ekstere tanĝas tiu de Merkuro kun danĝere febla orbita klineco.

• Ĝia tera MOID estas 0,02338 astronomia unuo (3,497 milionoj da km),  

• ĝia venusa MOID estas 0,0065 astronomia unuo (0,9724 miliono da km),  

• ĝia merkura MOID estas 0,09353 astronomia unuo (13,992 milionoj da km).

• La 12-an de decembro 1994 ĝi pasis al 0,02960 astronomia unuo (4,428 milionoj da km) de la Tero,  

• la 13-an de decembro 2081 ĝi pasos al 0,02302 astronomia unuo (3,444 milionoj da km) de nia planedo.

• La 4-an de januaro 1929 ĝi pasis al 0,00781 astronomia unuo (1,168 miliono da km) de Venuso,  

• la 20-an de novembro 2089 ĝi pasos al 0,00866 astronomia unuo (1,296 miliono da km) de ĉi tiu planedo.

• La 31-an de oktobro 1919 ĝi pasis al 0,09540 astronomia unuo (14,272 milionoj da km) de Merkuro,  

• la 29-an de septembro 2132 ĝi pasos al 0,09315 astronomia unuo (13,935 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162360) 2000 AH3 | **(162361) 2000 AF6**  | (162362) 2000 AU23 |
**Marie-Louise Mignot** nome **Madame Denis** (Parizo, 12-a de februaro 1712 - Parizo, 10-a de aŭgusto 1790), estis la nevino kaj kunulino de Voltaire.

Biografio
---------

Filino de Pierre-François Mignot, senjoro de Mortigny, reĝa konsilisto, kaj de Marguerite-Catherine Arouet, fratino de Voltaire, ŝi estis celo de partikulara rilato de tiu laste menciita. Post la morto de sia patrino en 1726, ŝia onklo adoptis ŝin kaj klopodis edzinigi ŝin. Ŝi malakceptis bonan proponon de la filo de Madame de Champbonin, preferante edziniĝi pro amo kun Nicolas-Charles Denis, oficiro kaj kavaliro, la 25-an de februaro 1738 en Parizo. Seniluziita, Voltaire malgrandigis ŝian doton kaj malakceptis ĉeesti al la nupto.

Post la frua morto de la ĵusa edzo la 12-an de aprilo 1744, Voltaire reazilis sian nevinon ĉe li, kaj faris ŝin lia mastrumistino. Ili komencis amorajn rilatojn. Marie-Louise instaliĝis kun li ĉe la strato Traversière, sed ŝi ne sekvis lin kiam Voltaire foriris por vivi ĉe la kortego de Frederiko la 2-a.

Multaj jaroj pasis kaj ŝi ne retrovis lin ĝis Ferney, kie la filozofo estis akirinta bienon. En 1768, pro violenta disputo, Voltaire forpelis Marie-Louise. La rilatoj sekvis, spite la cirkonstancojn. Voltaire ne povis forgesi Émilie du Châtelet, sian amatinon-fratinon, filozofo kiel li; Marie-Louise ne kaŝis siajn rilatojn kun aliaj nobeloj kiaj Baculard d'Arnaud kaj Jean-François Marmontel.

En 1778, post la reveno de Voltaire al Parizo, ŝi instaliĝis kun li ĉe la partikulara hejmo de Charles de Villette kiun Voltaire edzigis la antaŭan jaron, spite lian samseksemon, kun sia protektitulino Reine-Philiberte Rouph de Varicourt, kiun li nomigis per la nomo «Belle et Bonne» (bela kaj bona) kiun Marie-Louise adoptos kelkajn jarojn poste.

Marie-Louise reedziniĝis en Parizo la 8-an de januaro de 1780 kun François du Vivier, primilita funkciulo, dek tri jarojn pli juna ol ŝi.

Marie-Louise Mignot povis inspiri la rolulon de Kunegonda, en *Kandido*. Ŝi ludis muzikon per klaviceno.

Bibliografio
------------

* André Magnan, « Pour Marie-Louise Denis », *Cahiers Voltaire* nº 1, 2002.
* Élisabeth Badinter, « Le viol de Mme Denis : hypothèse ou roman ? », *Cahiers Voltaire* nº 3, 2004.
* André Magnan, « "Mes très chers et très aimables enfants...". Une lettre inédite de Voltaire à ses neveux Denis », *Cahiers Voltaire* nº 4, 2005.
* Jean Stern, *Belle et Bonne : Reine-Philiberte de Varicourt, une fervente amie de Voltaire (1757-1822)*, Hachette, Paris, 1938 (OCLC 83060284)
* Voltaire, *L'Affaire Paméla. Lettres de Monsieur de Voltaire à Madame Denis, de Berlin*, rééd. Paris-Méditerranée avec une présentation d'André Magnan

Eksteraj ligiloj
----------------

* Instituto kaj Muzeo Voltaire, Ĝenevo (ĉe la domo kie li loĝis de 1755 al 1760)

* Kategorio Marie Louise Mignot en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 517779
* GND: 118889567
* LCCN: n85366640
* VIAF: 35151776774718011174
* ISNI: 0000 0001 2020 5220
* SUDOC: 02866728X
* BNF: 12045550d
* NKC: jcu2011644953
 |
**(163001) 2001 SE170** estas marsrenkonta kaj terrenkonta amora asteroido, malkovrita la 20-an de septembro 2001 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas proksima de la orbita resonanco 1:5 kun Venuso.

Ĝia discentra orbito krucas tiun de Marso kaj ekstere tanĝas tiun de la Tero, ĝia mezgranda orbita klineco tenas ĝin malproksima de la Tero, sed ĝia suprenira nodo estas iom proksima de la marsa orbito.

• Ĝia marsa MOID estas 0,08446 astronomia unuo (12,635 milionoj da km),  

• ĝia tera MOID estas 0,26302 astronomia unuo (39,347 milionoj da km).

• La 5-an de aŭgusto 1990 ĝi pasis al 0,09227 astronomia unuo (13,803 milionoj da km) de Marso,  

• la 5-an de marto 2079 ĝi pasos al 0,09635 astronomia unuo (14,414 miliono da kilometroj) de la ruĝa planedo.

• La 8-an de oktobro 1939 ĝi pasis al 0,27255 astronomia unuo (40,773 milionoj da km) de la Tero,  

• la 9-an de oktobro 2165 ĝi pasos al 0,28565 astronomia unuo (42,733 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (163001–164000) | Poste: |
| --- | --- | --- |
| (163000) 2001 SW169 | **(163001) 2001 SE170** | (163002) 2001 SX175 |
**Mararmea ribelo** (portugallingve *Revolta da Armada*), komenciĝis en la 6-a de septembro 1893 en Brazilo. Je la 4-a de tiu monato, prezidanto Floriano Peixoto, uzante sian povon de ŝtatestro, nuligis dekreton, jam aprobitan de la Nacia Parlamento, pri okazigo de popola voĉdonado por elekti prezidenton de la respubliko. Je tia sinteno de la ŝtatestro, la popolo de Rio-de-Ĵanejro (tiama ĉefurbo de Brazilo) respondis per ribelo, kaj la 6-an ribelis la militŝiparo, sub komandado de admiralo Custódio José de Melo. La prezidento, ekagante feramane, baldaŭ sukcesis ĉesigi la surstratajn tulmultojn, sed la disponataj de li nur-surteraj militaj fortoj estis tute senpovaj kontraŭ la ribelinta mararmeo. Ĉi-lasta, siavice, estis senpotenca pri decida agado surtere (kvankam unuatempe al ĉiuj ŝajnis, ke la ribelintoj estis tuj venkontaj). Kiam la ribelestroj fine konvinkiĝis post vana bombardado de la ĉefurbo, ke plupersistado estas senutila, ili kapitulacis.

* Kategorio Mararmea ribelo en la Vikimedia Komunejo (Multrimedaj datumoj)
**Marc QUINN** (naskita la 8an de Januaro 1964 en Londono) estas brita nuntempa bildartisto kies laboro inkludas skulptaĵojn, instalaĵokn kaj pentraĵokn. Quinn esploras "kio estas esti homa en la hodiaŭa mondo" tra subjektoj kiel ekzemple la korpo, genetiko, identeco, la medio kaj la amaskomunikilaro. Lia laboro uzas materialojn kiuj varias vaste, de sango, pano kaj floroj ĝis marmoro kaj rustorezista ŝtalo. Quinn estis la temo de solludaj ekspozicioj ĉe la *Sir John Soane Museum*, la *Tate Modern*, la Nacia Portretgalerio, Londono, la *Beyeler Foundation*, Bazelo, la *Fondazione Prada*, Milano, kaj la Sudlondona Galerio. La artisto estis fama membro de la movado konata kiel *Young British Artists*, rivelita en la 1990-aj jaroj.

Quinn estas internacie famkonata kaj ricevis la komisionon por la unua eldono de la Kvara Plinto ĉe Trafalgar Square en 2004, por kiu li ekspoziciis la skulptaĵon *Alison Lapper Pregnant*. La famkonata serio de Quinn de frostaj memportretoj, faritaj el sia propra sango, *Self* (1991-nune) estis submetita retrospektivo ĉe la Beyeler Fundamento en 2009.

Quinn vivas kaj laboras en Londono.

* Kategorio Marc Quinn en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 799941
* GND: 121488608
* LCCN: no98128088
* VIAF: 2826145856971622920612 96063389, 2826145856971622920612
* ISNI: 0000 0000 8168 4125
* SUDOC: 07586732X
* BNF: 13509298q
* ULAN: 500057409
* NLA: 40056151
* BIBSYS: 99006417
* RKD: 131660
* BNE: XX4436662
 |
Industria fromaĝproduktado
**Manĝofabrikado** estas la transforma procezo laŭ kiu manĝo estas fabrikata de agrikulturaj produktoj aŭ de unu formo de manĝaĵo en aliajn formojn.

Pakitaj hejmaj manĝaĵoj.
Pakitaj manĝaĵoj estas fabrikitaj (produktitaj) eksterhejme por vendado. Tio povas esti tiom simpla kiom buĉisto preparanta viandon, aŭ tiom kompleksa kiel moderna internacia nutrindustrio. La komencaj manĝoprocezaj teknikoj estis limigitaj al disponebla manĝokonservado, pakado, kaj transportado. Tio ĉefe inkludis saligadon, salpekladon, kazeiĝon, sekigadon, pekladon, fermentadon, kaj fumaĵadon. Manĝofabrikado stariĝis dum la industria revolucio en la 19a jarcento. Tiu disvolviĝo profitis avantaĝe el la novaj amasmerkatikaj teknikoj kaj aperanta nova teknologio, kia muelado, konservado, pakado kaj etikedado, kaj transportado. Ĝi kunportis la avantaĝojn de antaŭ-preparitaj temposavaj manĝaĵoj al la kerno de ordinara popolo kiu ne ĝuas el hejmaj servistoj.

Iuj manĝaĵaj prilaboraj metodoj ludas gravajn rolojn en redukto de perdo de manĝaĵoj kaj plibonigo de manĝaĵo konservado, tiel reduktante la totalan efikon de agrikulturo sur la medio kaj plibonigante nutraĵan sekurecon.

Notoj
-----

1. ↑  Aguilera, 1–3.
2. ↑  Miguel, 3.
3. ↑  Jango-Cohen

Bibliografio
------------

* Aguilera, Jose Miguel kaj David W. Stanley. Microstructural Principles of Food Processing and Engineering. Springer, 1999. ISBN 0-8342-1256-0.
* Jango-Cohen, Judith. The History Of Food. Twenty-First Century Books, 2005. ISBN 0-8225-2484-8.

* Kategorio Manĝofabrikado en la Vikimedia Komunejo (Multrimedaj datumoj)
**Emilio BARBÓN** (naskiĝis la 26-an de majo 1930 en El Rebollusu; mortis la 14-an de junio 2003) estis heroo de Hispana Socialista Partio (PSOE) dum la reĝimo de Francisco Franco.

Tiutempe la partio kunvenis sekrete. Parolantoj sin kaŝis malantaŭ kurteno. Sed kiam iu homo kun du lambastonoj parolis per distinga akĉento de Asturio pri pasia fordono, intelekta rigoreco kaj kuraĝo, ĉiuj rekonis Barbón. 

Li naskiĝis en la socialista mineja regiono de Pola de Laviana. Li suferis per infana paralizo, kiu prokrastis lian instruadon kaj devigis lin uzi bastonojn kaj rulseĝon. Tio tamen fortigis lin por venki la obstaklojn de la vivo. 

En 1957 li diplomitiĝis ĉe la Universitato de Oviedo kaj poste laboris kiel juristo, kaŝante sian politikan agadon por PSOE kaj la sindikato de Ĝeneralaj Laboristoj. En 1958 la tuta komitato de la Asturia PSOE arestiĝis. Barbón fariĝis kerno de nova estraro. Li forte subtenis la strikon de ministoj en Asturio je 1962, kiu skuis la Franko-reĝimon, montris fendojn en la Katolika Eklezio kaj alportis kritikon de aliaj eŭropaj landoj. Barbón multfoje arestiĝis kaj dufoje enkarceriĝis. 

En la fruaj 1970-aj jaroj, la reĝimo elloĝigis multajn kamparajn farmistojn pro rezervuja projekto en Rioseco. Barbón leĝe defendis multajn familiojn preskaŭ senpage - nur por la kosto de la uzita papero. Arestitaj sindikatestroj petadis *la ruĝan juriston el Laviana,* kaj li estis vokita.

Dum la periodo post Franco Barbón forte subtenis malsekretecon. Li estis sindikatestro en Asturio de 1975 ĝis 1989. Li tenis plurajn ministrajn oficojn kaj en 1989 iĝis juĝisto de la Ĉefa Juĝistaro. En 1999 Asturio kaj Hispanio donis al li plurajn dekoraciojn. 

Eĉ la malamikoj de Barbón konfesis pri lia fizika kaj morala kuraĝo kaj profunda respekto pro politika etiko. Ĉe lia funebra solenaĵo, eĉ dekstruloj ĝentile staris, dum la ĉerko, kovrita de la ruĝa standardo, portiĝis inter pugnaj salutoj kaj entombiĝis je la melodio de *La Internacio.*


|  |  |
| --- | --- |
| Bibliotekoj | * PeEnEo: 11800
* LCCN: n2008030917
* VIAF: 31468053
* ISNI: 0000 0000 4073 9716
* SUDOC: 125223900
* BNF: 160702271
* BNE: XX1273095 XX4966067, XX1273095
 |
La **Mararmea Postbakalaŭra Lernejo** (angle ***Naval Postgraduate School***, akronime **NPS**) estas akreditita esplora universitato financita de la Usona Mararmeo kaj situanta en Monterey. La universitato disponigas akredititajn magistrajn kaj doktorajn gradojn same kiel esplorsubvenciojn por postdoktorecoj. Ĝi estas unu el la dek naŭ federaciaj akademioj de Usono.

La studentaro estas ĉefe aktivaj oficiroj de la diversaj branĉoj de la usonaj armefortoj, sed ankaŭ civitanoj kiuj laboras por la usona registaro kaj oficiroj de eksterlandaj armeoj studas tie kiel parto de diversaj programoj. La fakultatanoj, aliflanke, estas plejparte civitanoj.

Historio
--------

La universitato estis establita en 1909 kaj translokiĝis en 1951 al sia nuna loko en Kalifornio. Antaŭ esti aĉetita fare de Usona registaro, la kampuso kaj la universitatinstalaĵoj estis utiligitaj kiel la Hotelo Del Monte kaj ĝis nuntempe pluraj konstruaĵoj kaj ĝardenoj estis konservitaj de tiu periodo.

Studentaro
----------

En la akademia jaro 2009, 1,392 studentoj studis en la universitato en diplomiĝintoj kaj doktoraj gradoj. 86% de la studentoj de la universitato venis de branĉoj de la usona armeo kaj aliaj registaraj agentejoj. La ceteraj, 14% de la studentoj aŭ 195 en nombro, estas eksterlandaj studentoj senditaj de la armeoj en siaj landoj. La eksterlandaj studentoj venas el ĉirkaŭ 40 diversaj landoj, kaj precipe elstaras Grekio (40 studentoj), Turkio (32 studentoj) kaj Singapuro (30 studentoj).

Diplomiĝintoj
-------------

Aktuale en 2009, dum ĝiaj 100 jaroj da ekzisto, 46,000 diplomiĝintoj diplomiĝis ĉe la universitato, el kiuj 4,913 estis oficiroj de eksterlandaj armeoj, 33 astronaŭtoj kaj proksimume 25% de la ĉefoficiroj de la Usona Mararmeo. Multaj el la diplomiĝintoj de la universitato aliĝas al la altrangaj administradniveloj de la armeaj branĉoj en siaj landoj. Inter la diplomiĝintoj de la universitato:

* Usono:
	+ Hyman Rickover - usona admiralo kaj la "Patro de la Nuklea Mararmeo" de Usono.
	+ Admiralo Michael Mullen - la 17-a Prezidanto de Stabestro de la Armitaj Fortoj de Usono.
	+ Richard Gordon, Eugene Cernan - usonaj astronaŭtoj.
* aliaj landoj:
	+ Hokan Siren - Komandanto de la Sveda Armeo.
	+ Abdullah la 2-a, Reĝo de Jordanio.
	+ Bujar Nishani - Prezidanto de Albanio.

Referencoj
----------

1. ↑   Pri - Naval Postgraduate School. Alirita 2021-11-08.
2. ↑  Research Associateship Programs.

Eksteraj ligiloj
----------------

* Kategorio Mararmea Postbakalaŭra Lernejo en la Vikimedia Komunejo (Multrimedaj datumoj)

* Oficiala retejo
* NPS Arkivo: Calhoun


|  |  |
| --- | --- |
| Bibliotekoj | * PeEnEo: 833326
* GND: 136475-3
* LCCN: n80090620
* VIAF: 146017734
* ISNI: 0000 0004 1937 1282
 |
**Marcaltő** (marcaltO) estas malgranda vilaĝo kaj municipo en Hungario, en regiono Meza Transdanubio, en Veszprém, en Distrikto Pápa. Parto de la municipo estas la loĝloko *Ihász*, kiu historie estis memstara vilaĝo: en ĝi loĝas la esperantisto Jozefo Nemeth.

Iama lernejo en Marcaltő

Bazaj informoj
--------------

* Areo: 22 km²
* Loĝantaro: 870
* Poŝtkodo: 8532
* Telefonprefikso: 89

Situo
-----

Marcaltő situas sur ebenaĵo, laŭ dekstra bordo de Rába, laŭ maldekstra bordo de Marcal, laŭ flankovojoj. Egyházaskesző troviĝas 2 km-ojn for. Tra la rivero estas grava ponto. Dum la historio tie kunfluis ambaŭ riveroj. Pápa troviĝas 19 km-ojn for.

Preĝejo de Marcaltő

Historio
--------

En 1402 la vilaĝo rajtis aranĝi foirojn semajne po unu. En la 18-a jarcento kaj en la 19-a jarcento la komunumo estis kampurbo. En 1849 okazis batalo inter aŭstroj kaj hungaroj.

Vilaĝservo estas kulturdomo.

Vidindaĵoj
----------

* baroka romkatolika preĝejo el la 18-a jarcento, en 1820 klasikismiĝis
* tombo de armeestro grafo Andreo Hadik
* kolono pri la batalo

Famuloj
-------

En Marcaltő naskiĝis:

* juristo, senatano Győző Concha
* literaturhistoriisto Ottó Süpek.

Fontoj
------

* oficiala paĝo

* Kategorio Marcaltő en la Vikimedia Komunejo (Multrimedaj datumoj)
**(162903) 2001 JV2** estas malgranda malhela marsrenkonta kaj terrenkonta apolona asteroido malkovrita la 15-an de majo 2001 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas proksima de la orbitaj resonancoj 2:3 kun la Tero, 5:4 kun Marso kaj 8:1 kun Jupitero.

Ĝia discentra kaj treege klinita orbito interne tanĝas tiun de Marso proksime de sia malsuprenira nodo, kaj ekstere tanĝas tiun de la Tero proksime de sia suprenira nodo.

• Ĝia marsa MOID estas 0,04128 astronomia unuo (6,175 milionoj da km),  

• ĝia tera MOID estas 0,08735 astronomia unuo (13,067 milionoj da km).

• La 14-an de majo 1902 ĝi pasis al 0,04329 astronomia unuo (6,476 milionoj da km) de Marso,  

• la 3-an de februaro 2175 ĝi pasos al 0,05082 astronomia unuo (7,603 miliono da kilometroj) de ĉi tiu planedo.

• La 26-an de aprilo 1995 ĝi pasis al 0,08686 astronomia unuo (12,994 milionoj da km) de la Tero,  

• la 27-an de aprilo 2071 ĝi pasos al 0,09094 astronomia unuo (13,604 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (162001–163000) | Poste: |
| --- | --- | --- |
| (162902) 2001 HM62 | **(162903) 2001 JV2** | (162904) 2001 JV10 |
**(163023) 2001 XU1** estas terrenkonta, venusrenkonta kaj merkurrenkonta atona asteroido.

Ĝi estis malkovrita la 17-an de oktobro 2001 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas proksima de la orbitaj resonancoj 1:3 kun Merkuro kaj 7:5 kun la Tero.

Ĝia discentra klinita orbito krucas la orbitojn de la Tero, Venuso kaj Merkuro. Ĝia malsuprenira nodo estas proksima de la tera orbito kaj ĝia suprenira nodo estas proksima de la merkura orbito.

• Ĝia tera MOID estas 0,05594 astronomia unuo (8,368 milionoj da km),  

• ĝia venusa MOID estas 0,15914 astronomia unuo (23,807 milionoj da km),  

• ĝia merkura MOID estas 0,08102 astronomia unuo (12,120419484114 milionoj da km).

• La 26-an de novembro 1949 ĝi pasis al 0,05788 astronomia unuo (8,659 milionoj da km) de la Tero,  

• la 27-an de novembro 2085 ĝi pasos al 0,05684 astronomia unuo (8,503 milionoj da km) de la Tero,  

• la 16-an de novembro 2132 ĝi pasos al 0,05421 astronomia unuo (8,110 milionoj da km) de nia planedo.

• La 22-an de majo 2002 ĝi pasis al 0,08114 astronomia unuo (12,138 milionoj da km) de Merkuro,  

• la 19-an de julio 2182 ĝi pasos al 0,07981 astronomia unuo (11,939 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (163001–164000) | Poste: |
| --- | --- | --- |
| (163022) 2001 WS28 | **(163023) 2001 XU1** | (163024) 2001 XF10 |
La **Internacia Komisiono pri Kontadaj Normoj** (angle *International Accounting Standards Board*, mallonge **IASB**) estas instanco, kiu evoluigas kaj publikigas la Internaciajn Normojn pri Financa Raportado. La komisiono fondiĝis en 2001 kiel posteulo de la "Internacia Komitato pri Kontadaj Normoj" (*International Accounting Standards Committee*, mallonge *IASC*), fondita jam en 1973.

Dum la normoj publikigitaj de IASC nomiĝis *Internaciaj Kontadaj Normoj*, tiuj publikigitaj de IASB nomiĝas *Internaciaj Normoj pri Financa Raportado*. La ŝanĝita nomo komprenigu, ke la normoj temas ne nur pri kontado, sed pri pli ampleksa kaj kompleta financa raportado.

La jura sidejo de la Komisiono estas en Delaware (Usono), tamen ĝi aktivas unuavice de Londono. Ĝi estas privata instanco financata ĉefe de donacoj, kiujn ĝi ricevas pere de ĝia tegmenta institucio, la *Fondaĵo de la Internacia Komitato pri Kontadaj Normoj* (*International Accounting Standards Committee Foundation*).

Pere de speciala proceduro de agnosko (angle: "endorsement") la Eŭropa Unio agnoskas la plej multajn Internaciajn Normojn pri Financa Raportado kiel eŭrop-unian juron. Sed kritikantoj de tiuj ĉi normoj ĉefe el Eŭropo atentigas pri tio, ke al la IASB mankas demokratia legitimigo.

Eksteraj ligiloj
----------------

* Retejo de IASB Arkivigite je 1997-05-22 per la retarkivo Wayback Machine
* Kritika analizo de la agado de IASB el eŭropa vidpunkto Arkivigite je 2022-04-19 per la retarkivo Wayback Machine (angle, pdf)
Bildigo de Manĝoĉenoj
Food chain in a Swedish lake. Osprey feed on northern pike, which in turn feed on perch which eat bleak which eat crustaceans
This food web of waterbirds from Chesapeake Bay is a network of food chains
Antarkta krilo: besto baze de Manĝoĉeno
**Manĝoĉeno** estas ekologia termino, kiu priskribas rilatojn inter organismoj, kiam la organismoj de unu nivelo nutras sin per la organismoj de la nivelo sub ĝi.

La unua ĉenero de Manĝoĉeno estas ofte klorofila vegetalo. En maroj kaj oceanoj tio estas fitoplanktono. En la profundaj abismoj, kiun ne atingas sunradioj, arkeoj ludas tiun rolon. Homo plej ofte estas la lasta ĉenero. Ekzemplo estas la grunda manĝoĉeno.

Trofa nivelo estas ĉiu el la aroj de specioj aŭ organismoj de ekosistemo kiuj koincidas, pro la pozicio aŭ vico kiujn ili okupas, en la fluo de energio kaj nutraĵoj, tio estas, kiuj okupas similan lokon en la manĝoĉeno.

Vidu ankaŭ
----------

* Manĝado

* Kategorio Manĝoĉeno en la Vikimedia Komunejo (Multrimedaj datumoj)
**Maravilla Tenejapa** estas unu el la 118 komunumoj de la meksika subŝtato Chiapas, kiu estas la subŝtato kiu situas plej sude. La ĉefurbo de la komunumo estas Maravilla Tenejapa. La ŝlosilnumero de la komunumo laŭ la INEGI, do laŭ la nacia geografia instituto estas 07115.

Geografio
---------

La komunumo havis en 2005 (lasta popolnombrado de la INEGI) 10906 loĝantojn. El tiuj estis 5598 viroj kaj 5308 virinoj. La komunumo havas surfacon de 411 km². La meza alteco (de la ĉefurbo) estas 410 metroj super la marnivelo.

Sociogeografio
--------------

En la jaro 2000 (laŭ INEGI) en la komunumo vivis 5509 personoj pli aĝaj ol 15 jaroj. El tiuj 3791 scipovis legi kaj skribi kaj 1717 personoj estis analfabetoj. Do 69% de la personoj scipovis legi kaj skribi kaj 31% estis analfabetoj.

11147 personoj en la jaro 2000 aĝis pli ol 5 jaroj. El tiuj 3692 personoj estis indiĝenoj. Tio signifas ke 33.12% de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Maravilla Tenejapa Arkivigite je 2007-09-27 per la retarkivo Wayback Machine en *Enciclopedia de los Municipios de México* (hispane)